LV Eiropas Savienības Oficiālais Vēstnesis C 183/18

Izraksts no lēmuma par Glitnir Banki hf. saskaņā ar Eiropas Parlamenta un Padomes 2001. gada 4. aprīļa Direktīvu 2001/24/EK par kredītiestāžu reorganizāciju un likvidāciju

2009/C 183/09

UZAICINĀJUMS IESNIEGT PRASĪBU – TERMIŅI, KAS JĀIEVĒRO

Glitnir banki hf, reģistrācijas Nr. 550500-3530, kuras juridiskā adrese ir Kirkjusandur 2, 105 Reykjavík, Iceland, bet pašreizējā atrašanās vieta Sóltún 26, 105 Reykjavík, saskaņā ar Reikjavīkas apgabaltiesas nolēmumu ir piešķirts moratorijs līdz 2009. gada 13. novembrim. 2009. gada 12. maijā Reikjavīkas apgabaltiesa iecēla bankas likvidācijas padomi, kura galvenokārt izskatīs pret banku iesniegtās prasības laikposmā, kad moratorijs ir spēkā, un pēc tam, kad pēc moratorija noslēgšanas sāksies likvidācijas process.

Darbojās šādas bankas filiāles un biroji:

filiāle Apvienotajā Karalistē: Glitnir Bank London Branch, pēdējā juridiskā adrese: 41 Lothbury, London EC2R 7HF, England;

filiāle Kanādā: Glitnir Bank Canadian Branch, pēdējā juridiskā adrese: 1718 Argyle Street, Suite 810, Halifax, Nova Scotia B3J 3N6, Canada;

pārstāvniecība Ķīnā: pēdējā juridiskā adrese: Rm 802A, Citigroup Tower, 33 Hua Yuan Shi Qiao Road, Shanghai 200120, People’s Republic of China.

Atsauces diena ir 2008. gada 15. novembris. Dienu, kurā uzsāk prasību izskatīšanu, nosaka, pamatojoties uz Likuma Nr. 44/2009 stāšanos spēkā, un tā ir 2009. gada 22. aprīlis.

Visas puses, kuras pieprasa jebkura veida parādu atmaksu vai citu tiesību atgūšanu no Glitnir banki hf, piemēram, bankas kontrolētos aktīvus, tostarp prioritārās prasības un in re nostiprinātās prasības, tiek aicinātas iesniegt savas prasības bankas likvidācijas padomei sešu mēnešu laikā no šā paziņojuma pirmās publicēšanas dienas, proti, 2009. gada 26. maija. Tādējādi prasību iesniegšanas termiņš ir 2009. gada 26. novembris. Prasības jāiesniedz pa pastu bankas likvidācijas padomē: Sóltún 26, 105 Reykjavík, Iceland; prasību saturam jāatbilst norādījumiem, kuri sniegti Likuma par bankrotu Nr. 21/1991 117. panta otrajā un trešajā daļā. Kreditoriem norādīts savās prasībās ietvert tādu attiecīgās prasības stāvokli, kāds tas bija 2009. gada 22. aprīlī.

Prasības, kurās summa norādīta ārvalstu valūtā, jāiesniedz, to norādot attiecīgajā valūtā. Tādas dalībvalsts kreditors, kura ietilpst Eiropas Ekonomikas zonā vai Eiropas Brīvās tirdzniecības asociācijā, drīkst iesniegt prasības savas valsts valodā. Šādiem prasību iesniegumiem jāpievieno tulkojums īslandiešu valodā; prasības angļu valodā drīkst iesniegt bez tulkojuma. Citi kreditori var iesniegt savas prasības īslandiešu vai angļu valodā.

Ja prasību neiesniedz iepriekšminētajā termiņā, to uzskata par spēkā neesošu, kā paredzēts Likuma par bankrotu Nr. 21/1991 118. pantā, izņemot gadījumus, kuros piemēro minētā panta 1.–6. punktā paredzētos izņēmumus.

Atkārtoti norādīts, ka kreditors, iesniedzot prasību, ir atteicies no konfidencialitātes tiesībām (bankas noslēpuma) attiecībā uz konkrēto prasību.

Kreditoru sanāksme notiks ceturtdien, 2009. gada 17. decembrī plkst. 10.00 viesnīcā “Hilton Hotel Nordica”, Suðurlandsbraut 2, 108 Reykjavík. Tiesības piedalīties sanāksmē ir pusēm, kuras ir iesniegušas prasības pret banku. Minētajā sanāksmē apspriedīs iesniegtās prasības un informēs par likvidācijas padomes lēmumu, ja tas jau būs pieejams. Kreditoriem, kuri iesnieguši prasības pret banku, iesniegto prasību sarakstu darīs pieejamu vismaz vienu nedēļu pirms iepriekš minētās sanāksmes.

Turpmāka informācija par prasību iesniegšanu un prasību izskatīšanu būs pieejama bankas tīmekļa vietnē: http://www.glitnirbank.com